SL
3.7.2023
Uradni list Evropske unije
C 235/3
2.
Člena 20 in 22 Uredbe št.
765/2008, člen 12 Direktive 2001/95, kakor je bila spremenjena z Uredbo št.
765/2008, in Prilogo II k tej direktivi ter Prilogo k Izvedbenemu sklepu 2019/417 v povezavi s členom 47 Listine Evropske unije o temeljnih pravicah je treba razlagati tako, da mora imeti gospodarski subjekt, kot je uvoznik proizvodov, na katere se nanaša obvestilo na podlagi člena 22 Uredbe št.
765/2008, ki ni naslovnik ukrepa, ki je podlaga za to obvestilo, in katerega interesi bi lahko bili zaradi nepopolnosti navedenega obvestila oškodovani, v državi članici, ki je obvestilo predložila, na voljo pravno sredstvo za dosego izpolnitve obveznosti, ki jih ima ta država članica v zvezi s tem.
(1)
UL C 37, 24.1.2022.
Sodba Sodišča (osmi senat) z dne 17. maja 2023 (predlog za sprejetje predhodne odločbe Landgericht Essen – Nemčija) – DC/HJ (Zadeva C-97/22 (1), DC (Odstop od pogodbe po njeni izpolnitvi)) (Predhodno odločanje – Varstvo potrošnikov – Direktiva 2011/83/EU – Člen 14(4)(a)(i) in (5) – Pravica do odstopa pri pogodbah, sklenjenih zunaj poslovnih prostorov – Obveznosti zadevnega trgovca glede obveščanja – Opustitev tega trgovca glede obvestitve potrošnika – Obveznosti potrošnika v primeru odstopa od pogodbe – Odstop od pogodbe po njeni izpolnitvi – Posledice) (2023/C 235/03) Jezik postopka: nemščina Predložitveno sodišče Landgericht Essen
Stranki v postopku v glavni stvari Tožeča stranka: DC Tožena stranka: HJ
Izrek Člen 14(4)(a)(i) in (5) Direktive 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta je treba razlagati tako, da potrošnika oprošča vsakršne obveznosti plačila za storitve, opravljene na podlagi pogodbe, sklenjene zunaj poslovnih prostorov, kadar mu zadevni trgovec ni posredoval informacij iz tega člena 14(4)(a)(i) in je ta potrošnik svojo pravico do odstopa od pogodbe uveljavil po izpolnitvi te pogodbe.
(1)
UL C 165, 19.4.2022.